Diari Oficial de la Generalitat Valenciana


Sumari del DOGV 7641, del 22-10-2015 (2015/8512)

Resolució de 16 d'octubre de 2015, del director general de Recursos Humans i Econòmics, relativa al desistiment del procediment de licitació número 221/2015, l'objecte del qual és el subministrament de reactius i materials necessaris per a la realització de les determinacions analítiques de bioquímica, proteïnes plàsmiques i immunoassaig del Servici d'Anàlisis Clíniques del Departament de Salut d'Elx-Hospital General.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7641

Data del DOGV
:   22-10-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/8512


Data del document
:   16-10-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * adjudicació de contracte administratiu
    * contracte de subministraments

Resolució de 16 d'octubre de 2015, del director general de Recursos Humans i Econòmics, relativa al desistiment del procediment de licitació número 221/2015, l'objecte del qual és el subministrament de reactius i materials necessaris per a la realització de les determinacions analítiques de bioquímica, proteïnes plàsmiques i immunoassaig del Servici d'Anàlisis Clíniques del Departament de Salut d'Elx-Hospital General. [2015/8512]  
Vist l'expedient de tramitació ordinària, procediment obert, amb forma d'adjudicació diversos criteris, amb el número 221/2015, l'objecte del qual és el subministrament de reactius i materials necessaris per a la realització de les determinacions analítiques de bioquímica, proteïnes plàsmiques i immunoassaig del Servici d'Anàlisis Clíniques del Departament de Salut d'Elx-Hospital General, per un import de 3.046.108,62 - (tres milions quaranta-sis mil cent huit euros amb seixanta-dos cèntims) IVA exclòs, més IVA al 21 % per import de 639.682,81 - (sis-cents trenta-nou mil sis-cents huitanta-dos euros amb huitanta-un cèntims), pressupost total de 3.685.791,43 - (tres milions sis-cents huitanta-cinc mil set-cents noranta-un euros amb quaranta-tres cèntims) IVA inclòs.  
Resultant que l'expedient es troba en fase de licitació, havent-se publicat l'anunci en el Diari Oficial de la Comunitat Valenciana número 7616, de 16 de setembre de 2015 i en el perfil de contractant en la mateixa data. Així mateix la licitació va ser publicada en el Diario Oficial de la Unión Europea número 326486-2015-ES, de 17 de setembre de 2015.  
Vista la necessitat de modificar l'annex al plec model de clàusules administratives particulars que forma part de l'expedient, per contindre errors en la sol·licitud a les empreses de documentació tècnica relativa a criteris que depenguen d'un juí de valor a incloure en el sobre 2 que podria contindre informació que només haja d'estar en el sobre 3 de documentació tècnica relativa a criteris quantificables automàticament i proposició econòmica, per la qual cosa s'exclourien les ofertes de les dites empreses; error no esmenable amb una correcció d'errors, per la qual cosa es considera convenient, d'acord amb l'interés públic, desistir del procediment d'adjudicació.  
Fonaments de dret  
L'article 155.4 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic de la Llei 30/2007, de 30 d'octubre, de Contractes del Sector Públic, que disposa que desistiment del procediment haurà d'acordar-se per l'òrgan de contractació abans de l'adjudicació, resolc:  
  
Desistir del procediment de l'expedient PA 221/2015, subministrament de reactius i materials necessaris per a la realització de les determinacions analítiques de bioquímica, proteïnes plàsmiques i immunoassaig del Servici d'Anàlisis Clíniques del Departament de Salut d'Elx-Hospital General.  
   
València, 16 d'octubre de 2015.- El director general de Recursos Humans i Econòmics, p. d. (O 1/2014, de 23 de gener, del conseller de Sanitat; DOCV 29.01.2014): Justo Herrera Gómez.